På Kraghøjvej i Nysum syd for Rold kørte en 32-årig mand på motorcykel med meget høj fart ind i en traktor i formiddag. Traktorens 61-årige fører var ved at foretage et venstresving. Motorcyklisten kørte ind i det harveredskab, der var spændt på traktoren og var død på stedet. Den 32-årige kommer fra lokalområdet og motorcyklen havde ingen nummerplade, så politiet formoder at den netop er importeret fra udlandet.

Referat:
Motorcyklist kørte direkte ind i harveredskab på traktor.